| *Goura sclaterii*Pomba coroada de Sclater,gura de Sclater |
| --- |
| *Goura sclaterii* pousada nunha árbore |
| Estado de conservación |
| Case ameazada (NT)Case ameazada |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Clase: | Aves |
| Subclase: | Neornithes |
| Infraclase: | Neognathae |
| (sen clasif.): | Columbimorphae |
| Orde: | Columbiformes |
| Familia: | Columbidae |
| Subfamilia: | Gourinae |
| Xénero: | *Goura* |
| Especie: | ***G. sclaterii*** |

 |
| Nome binomial |
| ***Goura sclaterii***Salvadori, 1876 |
| Sinonimia |
| *Véxase o texto* |

***Goura sclaterii***, coñecida na bibliografía internacional como **pomba coroada de Sclater**, ou **gura de Sclater**, é unha especie de ave pertencente á subclase das neornites, infraclase dos neognatos, superorde das neoaves, granorde dos columbimorfos, orde das columbiformes, subfamilia dos gurinos, unha das catro integradas no xénero *Goura*.

Endémica de Nova Guinea, anteriormente considerábase unha subespecie da pomba coroada de Scheepmaker (*Goura scheepmakeri*) pero na actualidade trátase como especie separada.

Características
---------------

Ten unha lonxitude de 66 a 73 cm, e un peso de entre os 2000 e os 2235 g.

A súa plumaxe é de cor gris azulada, coa peituga dunha tonalidade granate profunda. Na cabeza exhibe unha elaborada crista de *encaixe* azul, e o iris do ollo é vermello. Ambos os sexos son de aperencia similar.

Hábitat, distribución e ecoloxía
--------------------------------

A pomba critada de Slater habita bosques primarios secos e inundados, a miúdo aluvais, nas terras baixas do sur da illa de Nova Guinea, até os 500 m de altitude.

Aliméntase no solo en pequenos grupos de 2 a 10 espécimes (historicamente até de 30 aves) e pousa nas árbores (ao contrario que á súa parente *Goura scheepmakeri*, que é fundamentalmente terrestre). As aves en catividade comenzan a reproducírense a partir dos 15 meses de idade. Poñen un só ovo e coidan da cría durante algúns meses despois da eclosión.

Taxonomía
---------

### Descrición

A especie foi descrita orixinalmente en 1876 polo zoólogo italiano Tommaso Salvadori co actual nome binomial *Goura sclaterii*.

### Etimoloxía

Para a do xénero, véxase *Goura*.

O epíteto específico, *scheepmakeri*, foi unha homenaxe que Salvadori lle fixo ao ornitólogo inglés Philip Sclater.

### Sinónimo

A especie coñeceuse durante moito tempo como unha subespecie de *Goura scheepmakeri*:

* *Goura scheepmakeri sclateri* Salvadori, 1876.

### Variacións taxonomicas

*Goura sclaterii* foi en principio considerada como conespecífica con *Goura scheepmakeri*.

Porén, un estudo filoxenético molecular publicado en 2018 encontrou que a pomba coroada de Scheepmaker estaba máis estreitamente relacionada con *Goura victoria*.

Neste estudo descubriuse que as catro especies do xénero formaban dous pares: *Goura cristata* é irmá de *Goura sclaterii*, mentres que *Goura scheepmakeri* é irmá de *Goura victoria*. No cladograma seguinte móstranse as relacións destas especies e outras relacionadas con elas:

*Goura scheepmakeri*.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | 

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | 

|  |  |  |  |  |  |  |  |
| --- | --- | --- | --- | --- | --- | --- | --- |
|   | 

|  |  |
| --- | --- |
|   | *Goura cristata* |
|   |
|   | *Goura sclaterii* |
|   |

 |
|   |
|   | 

|  |  |
| --- | --- |
|   | *Goura scheepmakeri* |
|   |
|   | *Goura victoria* |
|   |

 |
|   |

 |
|   |
|   | *Didunculus strigirostris* |
|   |
|   | 

|  |  |
| --- | --- |
|   | Pomba de Nicobar |
|   |
|   | 

|  |  |
| --- | --- |
|   | Solitario de Rodrigues |
|   |
|   | Dodo |
|   |

 |
|   |

 |
|   |

 |
|   |

Ameazas
-------

Os bosques das terras baixas, particularmente no terreos chans favorábeis pare esta especie, están ameazados pola corta e o desenvolvemento de plantacións de palmeira aceiteira. As estradas para o transporte de troncos e as construídas para as infraestruturas do petróleo e o gas natural permiten o acceso aos cazadores, pero a densidade de poboación humana é moi baixa en gran parte de zona occidental da súa área de distribución.

*Goura sclaterii* cázase para aproveitar a súa carne e, en menor medida, para as súas plumas.. Cazouse até a súa extinción en gran parte da súa área de distribución no sueste, rexión amplamente poboada polo home. Porén, a especie é bastante difícil de cazar sen unha escopeta (que esencialmente xa no está dispoñíbel en Nova Guinea) xa que escapa a unha distancia considerábel (uns 40 m) e pousa nas árbores, fóra do alcance dos cazadores con arcos, aínda que ás veces constrúense redes de caza na base de árbores froiteiras adecuadas.

Status
------

Segundo a Unión Internacional para a Conservación da Natureza e dos Recursos Naturais (UICN), tendo en conta que, aínda que se estima que a poboación da especie é pequena e que se distribúe en subpoboacións moi pequenas, e que parece que está diminuíndo debido á perda e degradación do seu hábitat dos bosques das terras baixas, e quizais tamén á presión da caza, cualifica o seu estado de conservavión como *NT* (case ameazada). Porén, hai poucos datos cuantitativos, e novas informacións poden levala á súa recualificación.

Notas
-----

1. 1 2 3 4  BirdLife International (2016): *Goura sclaterii* na *Lista vermella* da UICN. Versión 2019-1. Consultada o 6 de xuño de 2019.
2. 1 2  Family Columbidae na *IOC World Bird List*. Versión 9.1, 2019, do Congreso Ornitolóxico Internacional.
3. ↑  del Hoyo, J. Collar, N. Kirwan, G. M. & Garcia, E. F. J. (2019): "Sclater's Crowned-pigeon (*Goura sclaterii*)". En: del Hoyo, J. Elliott, A. Sargatal, J. Christie, D. A. & de Juana, E. (eds.) *Handbook of the Birds of the World Alive*. Barcelona: Lynx Edicions. ISBN 978-84-8733-415-3.
4. ↑  David Gibbs, Eustace Barnes & John Cox (2001): *A Guide to the Pigeons and Doves of the World*. New Haven, Connecticut, USA: Yale University Press. ISBN 0-3000-7886-2.
5. 1 2  Coates, B. J. (1985): *The birds of Papua New Guinea, 1: non-passerines*. Alderley, Queensland, Australia: Dove Publications.
6. 1 2  Beehler, B. M.; Pratt, T. K. & Zimmerman, D. A. (2014): *Birds of New Guinea*, Second Edition. Princeton, Nova Jersey, USA: Princeton University Press. ISBN 978-0-6910-9563-9.
7. ↑  Ramsay, E. P. (1879): "Contributions to the zoology of New Guinea". *Proceedings of the Linnean Society of New South Wales* **3**: 241-305.
8. 1 2  King, C. E. & Nijboer, J. (1994): "Conservation considerations for crowned pigeons, genus *Goura*". *Oryx* **28**: 22-30.
9. 1 2  Salvadori, Tommaso (1876): Catalogo di una seconda collezione di uccelli raccolti dal Sig. L. M. D'Albertis nell'Isola Yule e sulla vicina costa della Nuova Guinea e di una piccola collezione della regione bagnata dal Fiume Fly *Annali del Museo Civico di Storia Naturale di Genova*, pp. 7-49.
10. ↑  *Goura scheepmakeri* en BioLib.
11. ↑  Gill, Frank; Donsker, David, eds. (2017). "Pigeons". *IOC World Bird List Version 8.1*. International Ornithologists' Union. Consultado o 5 de xuño de 2019.
12. 1 2  Bruxaux, J.; Gabrielli, M.; Ashari, H.; Prŷs-Jones, R.; Joseph, L.; Milá, B.; Besnard, G.; Thébaud, C. (2018). "Recovering the evolutionary history of crowned pigeons (Columbidae: *Goura*): Implications for the biogeography and conservation of New Guinean lowland birds". *Molecular Phylogenetics and Evolution* **120**: 248–258. doi:10.1016/j.ympev.2017.11.022.
13. ↑  Schodde, R. (1978): "The status of endangered Papuasian birds, and Appendix". en: Tyler, M. J. (ed.), *The status of endangered Australasian wildlife*, pp. 133-145 e 185-206, respectivamente. *Royal Zoological Society of South Australia*, Adelaide.

Véxase tamén
------------

### Bibliografía

* Baptista, L. F.; P. W. Trail & H. M. Horblit (1977): "Family Columbidae (Pigeons and Doves)". En: del Hoyo, Josep; Andrew Elliott & Jordi Sargatal: *Handbook of the Birds of the World. Volume 4*. Barcelona: Lynx Edicions. ISBN 978-84-87334-22-1.

### Outros artigos

* Columbiformes
* Colúmbidos
* Gurinos
* *Goura*
* *Goura scheepmakeri*

### Ligazóns externas

|  |  |
| --- | --- |
| Identificadores taxonómicos | 
* Avibase: 9965E32D1DB99D84
* BioLib: 126135
* BirdLife: 45014476
* eBird: soucrp1
* GBIF: 9737580
* iNaturalist: 827375
* ITIS: 1125246
* IUCN: 45014476
* NCBI: 2057153
* Xeno-canto: Goura-sclaterii

 |

|  |  |
| --- | --- |
| Identificadores | 
* UMLS: C3677848

 |